OpenLLM-France/wikimedia huggingface dataset:
# Erich Scheurmann

Erich Scheurmann (Hamburg, 1878 - Arnsfeld, 1957) fou un escriptor i pintor suís. És consegut per ser l'autor dels discursos gens autèntics reunits amb el títol de Papalagi. A les seues obres mescla la seua ideologia cristiana i nazi de Blut und Boden i el romanticisme dels mars del sud. Fou membre del Partit Nacional Socialista dels Treballadors Alemanys i li dedicà poemes a Adolf Hitler pel seu anniversari.

## Obres

* Der Papalagi - Die Reden des Südseehäuptlings Tuiavii aus Tiavea (1920)
* Zweierlei Blut (novel·la publicada el 1936)

## Referències

* ↑ Sasturain, Juan «Sobre los Papalagi». Página 12, 24-08-2009 [Consulta: 3 abril 2016].
* 1 2 3 Senft, Gunter «Weird Papalagi and a Fake Samoan Chief: A footnote to the noble savage myth». Rongorongo Studies: A forum for Polynesian philology, 9, 1 i 2, 1999, pàg. 23-32-62-75.
# Lacus Bonitatis

El Lacus Bonitatis (en llatí "Llac de la Bondat") és una petita mar lunar que està situada al nord-oest del prominent cràter Macrobi. Al nord del llac es troben els Montes Taurus.
Aquest llac és una àrea irregular de lava basàltica, amb vores desiguals, orientació nord-est-sud-oest i un diàmetre màxim de 122.1 km.
El nom del llac va ser aprovat per la Unió Astronòmica Internacional en 1976.

## Vegeu també

* Llista de mars lunars
* Geologia de la Lluna
* Selenografia

## Enllaços externs

* "Lacus Bonitatis". Gazetteer of Planetary Nomenclature. USGS Astrogeology Research Program. (anglès)
* «Digital Lunar Orbiter Photographic Atles of the Moon» (en anglès). [Consulta: 7 juliol 2018].
* «LROC :: QuickMap - Targeting Mapa LROC» (en anglès). [Consulta: 7 juliol 2018].
# Bobmeyerita

La bobmeyerita és un mineral de la classe dels silicats. Rep el nom en honor de Robert (Bob) Owen Meyer (1956-), qui va adquirir el seu primer exemplar de la mina de Mammoth-Saint Anthony (Arizona, Estats Units) el 1978 i, posteriorment, va passar milers d'hores estudiant exemplars del dipòsit.

## Característiques

La bobmeyerita és un ciclosilicat de fórmula química Pb₄(Al₃Cu)(Si₄O₁₂)(S$_{0,5}$Si$_{055}$O₄)(OH)₇Cl(H₂O)₃. Va ser aprovada com a espècie vàlida per l'Associació Mineralògica Internacional l'any 2012. Cristal·litza en el sistema ortoròmbic.
Els exemplars que van servir per a determinar l'espècie, el que es coneix com a material tipus, es troben conservats al departament de cièncie minerals del Museu d'Història Natural del Comtat de Los Angeles, a Califòrnia, amb els números de catàleg 63824, 63825 i 63826.

## Formació i jaciments

Va ser descoberta a la mina Mammoth-Saint Anthony, pertanyent al dipòsit de St. Anthony de la localitat de Tiger, al comtat de Pinal (Arizona, Estats Units). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Bobmeyerite» (en anglès). Mindat. [Consulta: 6 abril 2019].
# Diaphus handi

Diaphus handi és una espècie de peix de la família dels mictòfids i de l'ordre dels mictofiformes.

## Hàbitat

És un peix marí i d'aigües profundes que viu fins als 774 m de fondària.

## Distribució geogràfica

Es troba a les Filipines.

## Referències

* ↑ Eigenmann C. H. & Eigenmann R. S., 1890. Additions to the fauna of San Diego. Proc. Calif. Acad. Sci. (Ser. 2) v. 3. 1-24.
* ↑ BioLib (anglès)
* 1 2 FishBase (anglès)
* ↑ Herre, A.W.C.T., 1953. Check list of Philippine fishes. Res. Rep. U.S. Fish Wild. Serv., (20):977 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hulley, P.A., 1984. Myctophidae. p. 429-483. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.). Fishes of the north-eastern Atlantic and the Mediterranean. UNESCO, París, França. Vol. 1.
* Hulley, P.A., 1990. Myctophidae. p. 398-467. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI; París; i UNESCO, París. Vol. 1.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Paxton, J.R., 1979. Nominal genera and species of lanternfishes (Family Myctophidae). Contrib. Sci. Natur. Hist. Mus. Los Angeles County, 322:1-28.
* Paxton, J.R. i P.A. Hulley, 1999. Myctophidae. Lanternfishes. p. 1957-1964. A K.E. Carpenter i V.H. Niem (eds.) FAO species identification guide for fishery purposes. The living marine resources of the WCP. Vol. 3. Batoid fishes, chimaeras and bony fishes part 1 (Elopidae to Linophrynidae). FAO, Roma, Itàlia.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Tigernuts Traders

Tigernuts Traders (també sota el nom de Tigernuts Traders The Spanish Tradernuts Company) és una empresa valenciana distribuïdora de fruits secs, sent la principal importadora a nivell mundial de xufa. Importa la xufa produïda al continent africà. Les seues instal·lacions es troben a l'Eliana.
L'empresa importa a més de trenta països una mitjana de 1.000 tones a 2.000 de xufes anuals. Un 45% de la xufa que comercialitza és de producció ecològica i compta amb el certificat d'Ecocert de comerç just i altres certificats com IFS Global Markets, Gluten Free, Kosher, Fair Trade i BIO. A més col·labora amb el centre de recerca Sigma Biotech per a desenvolupar nous usos de la xufa.

## Història

Es va crear el 1997. Ha canviat diverses vegades de domicili social, romanent constant la població (l'Eliana).
El 2017 augmentà la facturació un 5% respecte l'any anterior amb la varietat de mercats en els quals ha centrat els seus productes derivats de la xufa.
El juny de 2018 l'auditora Ecocert retirà el segell de comerç just Fair for Life.

## Polèmiques

El 2008 Tigernuts Traders afirmà que no utilitzaven la xufa per a elaborar orxata a Espanya mentre que els productors valencians afirmaren el contrari. Els productors acusaren l'empresa de mesclar la xufa africana amb la valenciana per a vendre-la amb la denominació d'origen, sent l'africana més barata per pagar-los salaris de misèria.
Un documental, Tigernut (La patria de las mujeres íntegras) (que va ser publicat malgrat les pressions que patiren els creadors d'aquest i els organitzadors dels festivals on s'emetia), acusava a Tigernuts Traders de prendre decisions poc ètiques i poc legals per a aconseguir que el preu que pagara per la xufa fóra baix. L'empresa va prendre mesures legals contra els creadors i la difusió del documental.

## Referències

* ↑ «Un documental desvela las duras condiciones de trabajo tras la importación de chufa africana». La Vanguardia, 22-11-2017 [Consulta: 9 maig 2018].
* 1 2 «La mayor comercializadora de chufa pide la censura de un documental». El Salto, 07-05-2018 [Consulta: 9 maig 2018].
* 1 2 3 4 «Tigernuts alcanza los 4,5 millones con el 'boom' de la chufa». Expansión, 27-03-2018 [Consulta: 9 maig 2018].
* ↑ «La chufa se extiende más allá de València». La Vanguardia, 02-04-2018 [Consulta: 9 maig 2018].
* ↑ «Aceite para cosméticos o base para chocolate, nuevos usos de la chufa que triunfan en el mundo». Levante-EMV, 27-03-2017 [Consulta: 9 maig 2018].
* ↑ «TIGERNUTS TRADERS SL». Ranking de Empresas de Las Provincias. Las Provincias. [Consulta: 9 maig 2018].
* ↑ «Tigernuts Traders SL». LibreBORME. [Consulta: 9 maig 2018].
* ↑ «La mayor comercializadora de chufa pierde el sello de comercio justo en un mes». La Vanguardia, 03-07-2018 [Consulta: 4 juliol 2018].
* ↑ «Las chufas importadas de Níger se utilizan para elaborar horchata en Valencia». Las Provincias, 2008 [Consulta: 9 maig 2018].
# Velupillai Prabhakaran

Velupillai Prabhakaran (en tàmil: வேலுப்பிள்ளை பிரபாகரன்) (Valvettithurai, 26 de novembre de 1954 - Mullaitivu, 18 de maig de 2009) fou un activista polític, fundador i líder dels Tigres d'Alliberament de Tamil Eelam (els Tigres Tàmils), una organització armada formada per crear un Estat tàmil independent al nord i est de Sri Lanka.

## Referències

* ↑ L'Exèrcit de Sri Lanka confirma la mort del líder dels Tigres Tàmils, ElPeriódico.cat, 18 de maig 2009 (data d'accés: 19-05-09).
# Ernst Gombrich

Sir Ernst Hans Josef Gombrich (Viena, Imperi Austrohongarès, 30 de març de 1909 – Londres, 3 de novembre de 2001) va ser un historiador de l'art austríac, que va passar gran part de la seva vida al Regne Unit. El 1960 va ser triat Fellow de l'Acadèmia Britànica, el 1966 nomenat CBE, el 1972 sir, i el 1988 li va ser concedida l'Orde del Mèrit. El 1994 se li va atorgar la medalla d'or de la ciutat de Viena.

## Biografia

Va néixer a Viena en el si d'una acomodada família jueva que es va convertir a una forma de protestantisme místic. Com molts intel·lectuals del moment, era agnòstic, encara que respectava la religió i als creients; de família de tradició jueva, se sentia vienès; va ser acusat de ser antialemany, però es va defensar insistint que era antitotalitari, enemic del sistemes de pensament tancats com l'holisme hegelià. Intentava ser un ciutadà del món, alhora que es qualificava a si mateix de jueu austríac.
Va ser educat en l'escola secundària Theresianum de Viena i el 1933 es va doctorar en Filosofia a la Universitat de Viena. Davant l'arribada al poder dels nazis, el 1936 es va traslladar a Gran Bretanya, on va ocupar un lloc com assistent d'investigació al Warburg Institute, creat per Aby Warburg.
Durant la Segona Guerra Mundial va col·laborar com corresponsal de la BBC. Va treballar a la Universitat de Londres (1956-59) i al Warburg Institute (1959-76), on va ocupar diferents càrrecs d'investigador abans de convertir-se en el seu director.

## Obra

La seva Història de l'Art, publicada per primera vegada el 1950, va ser àmpliament difosa, ja que és un text de divulgació i no una "Història de l'Art" en sentit estricte. Originalment dirigida a joves lectors, se n'han venut milions d'exemplars i ha estat traduïda a més de 20 idiomes. Altres publicacions importants són Art i il·lusió (1960), considerada pels crítics com el seu treball més influent i de major envergadura, i els articles recopilats a Meditacions sobre un cavall de joguina (1963), El sentit de l'ordre (1979), i La imatge i l'ull (1981).

## Bibliografia

* Temes del nostre temps, editorial Debate, 2003
* Art i il·lusió, editorial Debate, 2003
* El sentit de l'ordre, editorial Debate, 2004
* Gombrich essencial, editorial Debate, 2004
* Meditacions sobre un cavall de joguina, editorial Debate, 2003
* Ideals i ídols, editorial Debate, 2004
* La imatge i l'ull, editorial Debate, 2002
* Norma i forma, editorial Debat, 2000
* Noves visions de vells mestres, editorial Debate, 2000
* El llegat d'Apeles, editorial Debate, 2000
* Els usos de les imatges, editorial Debate, 2003
* The preference for the primitive, Phaidon Press Ltd, 2002
* Història de l'art, Columna, 2002
* Breu història del món, editorial Empúries, 1999
* A la recerca de la història cultural, València: L'Estel, cop. 1974

## Vegeu també

* Michael Baxandall

## Referències

* ↑ «Ernst Gombrich». Gran Enciclopèdia Catalana. Barcelona: Grup Enciclopèdia Catalana.
# Xamba, un gos molt humà

Xamba, un gos molt humà (títol original: Fluke) és una pel·lícula estatunidenca estrenada l'any 1995 dirigida per Carlo Carlei. Ha estat doblada al català.

## Argument

Tom i Jeff, amics i companys de treball, participen malgrat ells en una carrera de cotxes en la qual Tom troba la mort. Reencarnat en un gos anomenat Fluke, busca saber perquè el seu millor amic ha provocat la seva mort. Però s'adonarà que la història que creia justa, resulta ser diferent.

## Repartiment

* Matthew Modine: Thomas P. Johnson / Fluke (veu)
* Nancy Travis: Carol Johnson
* Eric Stoltz: Jeff Newman
* Max Pomeranc: Brian Johnson
* Ron Perlman: Sylvester
* Jon Polito: el patró
* Bill Cobbs: Bert
* Collin Wilcox Paxton: Bella
* Federico Pacifici: Professor Santini
* Samuel L. Jackson: Rambo (veu)

## Referències

* ↑ «Xamba, un gos molt humà». esadir.cat.
* ↑ «Fluke». The New York Times.
# Bobo Craxi

Vittorio Michele Craxi, generalment conegut com a Bobo Craxi (Milà, 6 d'agost de 1964), és un polític italià, fill de l'antic primer ministre italià Bettino Craxi i germà d'Stefania Craxi.
Anteriorment membre destacat del Partit Socialista italià i de la Lliga Socialista, fou un dels fundadors del Nou Partit Socialista italià (NPSI) el 2001.
Fou elegit diputat al Congrés italià per la demarcació de Trapani en les eleccions legislatives de 2001 dins de la coalició electoral de centre-dreta Casa de les Llibertats, sent-ne membre fins al 2006.
Va deixar el NPSI el gener de 2006 després del rebuig, per un tribunal judicial, de la seva reclamació d'haver-hi estat elegit nou Secretari nacional.
Va fundar un moviment nou, Els Socialistes italians, del qual en fou el líder durant un temps. El partit va fer part de la coalició de centre-esquerra L'Unione, i finalment va fusionar amb el refundat Partito Socialista el 2007.
El 2006-2008 va fer part del segon govern de Romano Prodi com a sots-secretari d'Afers Estrangers, delegat de les relacions amb les Nacions Unides.
Bobo Craxi va ser candidat del PSI al Consell Regional de Lazio el 2010 i al Senat dins 2013, però en ambdues ocasions no va ser elegit.

## Referències

* ↑ «Repubblica.it » politica » Bobo Craxi, accordo coi Ds sarà candidato nel "listone"». [Consulta: 30 novembre 2020].
* ↑ «Varata la Costituente socialista Boselli: "Il nuovo partito lo chiamerei Psi" - Politica - Repubblica.it». [Consulta: 30 novembre 2020].
* ↑ «Repubblica.it » diretta: Il governo Prodi ha giurato Nominati i sottosegretari». [Consulta: 30 novembre 2020].

## Enllaços externs

* Lloc web personal
# Cressona

Cressona és una localitat dels Estats Units a l'estat de Pennsilvània. Segons el cens del 2000 tenia 1.635 habitants.

## Demografia

Segons el cens del 2000, Cressona tenia 1.635 habitants, 663 habitatges, i 468 famílies. La densitat de població era de 618,9 habitants per quilòmetre quadrat.
Dels 663 habitatges en un 30,9% hi vivien nens de menys de 18 anys, en un 56,9% hi vivien parelles casades, en un 10% dones solteres, i en un 29,3% no eren unitats familiars. En el 24,4% dels habitatges hi vivien persones soles el 12,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 2,95.
Per edats la població es repartia de la següent manera: un 22,8% tenia menys de 18 anys, un 7,6% entre 18 i 24, un 32,8% entre 25 i 44, un 20,9% de 45 a 60 i un 15,9% 65 anys o més.
L'edat mediana era de 38 anys. Per cada 100 dones de 18 o més anys hi havia 96,6 homes.
La renda mediana per habitatge era de 39.783 $ i la renda mediana per família de 42.292 $. Els homes tenien una renda mediana de 33.807 $ mentre que les dones 21.563 $. La renda per capita de la població era de 18.285 $. Entorn de l'1,3% de les famílies i el 3,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cressona». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Cressona». American Fact Finder. Oficina del Cens dels Estats Units, 12-01-2010.
# Diaphus impostor

Diaphus impostor és una espècie de peix de la família dels mictòfids i de l'ordre dels mictofiformes.

## Hàbitat

És un peix marí i d'aigües tropicals que viu fins als 140 m de fondària.

## Distribució geogràfica

Es troba a Indonèsia i Austràlia.

## Referències

* ↑ Eigenmann C. H. & Eigenmann R. S., 1890. Additions to the fauna of San Diego. Proc. Calif. Acad. Sci. (Ser. 2) v. 3. 1-24.
* ↑ BioLib (anglès)
* 1 2 FishBase (anglès)
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hulley, P.A., 1984. Myctophidae. p. 429-483. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.). Fishes of the north-eastern Atlantic and the Mediterranean. UNESCO, París, França. Vol. 1.
* Hulley, P.A., 1990. Myctophidae. p. 398-467. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI; París; i UNESCO, París. Vol. 1.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Paxton, J.R., 1979. Nominal genera and species of lanternfishes (Family Myctophidae). Contrib. Sci. Natur. Hist. Mus. Los Angeles County, 322:1-28.
* Paxton, J.R. i P.A. Hulley, 1999. Myctophidae. Lanternfishes. p. 1957-1964. A K.E. Carpenter i V.H. Niem (eds.) FAO species identification guide for fishery purposes. The living marine resources of the WCP. Vol. 3. Batoid fishes, chimaeras and bony fishes part 1 (Elopidae to Linophrynidae). FAO, Roma, Itàlia.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Toshimichi Ōkubo

En Toshimichi Ōkubo (大久保 利通) (10 d'agost del 1830 - 14 de maig del 1878) fou un polític japonès. Un dels tres (segons d'altres versions cinc) grans de la Restauració Meiji, juntament amb Saigō Takamori i Kido Takayoshi.

## Biografia

* 1830: Neix a Kagoshima, Província de Satsuma.
* Estudia amb en Saigō Takamori al feu de Satsuma.
* 28 anys: Esdevé administrador d'impostos.
* 32 anys: Esdevé conseller del Sr. de Satsuma.
* Després del bombardeig de Kagoshima per vaixells britànics (un anglès havia mort a mans d'un samurai de Satsuma), es convencé que havia d'entaular negociacions amb els occidentals.
* 1866: S'alia amb en Kido Takayoshi i en Saigō Takamori.
* 1868: Restauració Meiji.
* Després de la restauració esdevé cap del govern, aboleix els dàimios i prohibeix dur espasa.
* 41-43 anys: Estudia política occidental amb Otto von Bismarck.
* Després esdevingué primer ministre i ministre de l'interior.
* 1877: Una revolta de samurais es duu a terme a Satsuma. Hi ha versions que diuen que fou contra en Saigō Takamori i d'altres que l'organitzà ell i que acabà fent-se el seppuku. N'Ōkubo intenta sufocar-la: els conservadors el titllen de traïdor i el progressistes, de dèspota.
* 1878 (47 anys): Mor assassinat a mans de Shimada Ichirō, un "samurai descontent" segons unes versions, d'altres especifiquen que era un Satsuma.

## Referències

* ↑ Junqueras i Vies, Oriol; Madrid i Morales, Dani; Martínez Taberner, Guillermo; Pitarch Fernández, Pau. . UOC, 2011, p. 222-223. ISBN 8497884817.
# Velsk

Velsk (en rus Вельск) és una ciutat de l'óblast d'Arkhànguelsk, a Rússia. Es troba a la vora esquerra del riu Vel, a la seva confluència amb el Vaga, a 398 km al sud d'Arkhànguelsk i a 647 km al nord-est de Moscou.
Les primeres mencions sobre Velsk daten del 1137. Després d'haver patit diverses inundacions, Velsk fou traslladada a un indret més elevat al segle xvi. Rebé l'estatus de ciutat el 1780.

## Referències

* ↑ Distàncies a vol d'ocell o distàncies ortodròmiques.

## Enllaços externs

* (rus) Informació sobre Velsk
* (rus) Mapes topogràfics
# Espinosa (Toses)

Espinosa és una entitat de població del municipi de Toses, a la comarca del Ripollès. El veïnat se situa a l'esquerra del Rigat, més avall de Fornells de la Muntanya, a l'est del terme municipal. La carretera GIV-4016 és la seva principal via de comunicació. El nucli urbà és format per diverses cases. En destaca Cal Roquetes, que data de l'any 1668. Tingué la casa comunal de l'antiga Baronia de Toses.

## Referències

* ↑ «Espinosa (Toses)». Gran Enciclopèdia Catalana. Barcelona: Grup Enciclopèdia Catalana.
* ↑ «Espinosa (Toses)». Gran Enciclopèdia Catalana. Barcelona: Grup Enciclopèdia Catalana.
# Xamari

Xamari (en rus: Шамары) és un poble del krai de Perm, a Rússia, que pertany al districte rural de Bolxessosnovski. El 2010 tenia 17 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-08-31. [Consulta: 10 setembre 2014].
# Bobodol

Bobodol és un assentament del municipi de Promina (Šibenik-Knin, Croàcia). El 1995, fou arrasat durant la guerra dels Balcans.
# Pic Margalida

El pic Margalida és una muntanya de 3.241 m d'altitud i una prominència de 41 m que es troba al massís de la Maladeta, a la província d'Osca (Aragó).

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ Geògraf Salvador Llobet Edicions Cartogràfiques. Maladeta - Aneto, Esc. 1:25.000. Granollers: Editorial Alpina, 1995 (E-25). ISBN 84-8090-037-7.
# Clàssica d'Almeria femenina

La Clàssica d'Almeria femenina és una competició ciclista espanyola femenina que es disputa pels voltants de la costa de la província d'Almería. La primera edició es disputà el 2023 És cursa de categoria 1.1 de l'UCI.

## Palmarès

| Any | Vencedora | Segona | Tercera |
| 2023 | Emilie Fortin | Alison Jackson | Floortje Mackaij |
| 2024 | Lauren Stephens | Iúlia Biriukova | Linda Zanetti |

## Referències

* ↑ «Clásica Almería féminas: Fortin estrena el palmarés» (en castellà). ciclo21, 11-02-2023. [Consulta: 25 febrer 2024].

## Enllaços externs

* Web oficial
# Toshio Iwatani

Toshio Iwatani (Prefectura de Hyogo, Japó, 24 d'octubre de 1925 - 1 de març de 1970), fou un futbolista japonès.

## Selecció japonesa

Toshio Iwatani va disputar 8 partits amb la selecció japonesa.

## Enllaços externs

* Japan National Football Team Database
# Velsen

Velsen és un municipi de la província d'Holanda Septentrional, al centre-oest dels Països Baixos. L'1 de gener de 2009 tenia 67.567 habitants repartits per una superfície de 63,03 km² (dels quals 18,32 km² corresponen a aigua). Limita al nord amb Beverwijk i Zaanstad i al sud amb Bloemendaal, Haarlem i Haarlemmerliede en Spaarnwoude.

## Centres de població

Driehuis, IJmuiden (cap de municipi), Santpoort-Noord, Santpoort-Zuid, Velsen-Noord, Velsen-Zuid, Spaarndammerpolder i Velserbroek.

## Ajuntament

El consistori està format per 33 regidors:
* PvdA, 8 regidors
* VVD, 5 regidors
* SP, 4 regidors
* CDA, 4 regidors
* Velsel Lokaal, 3 regidors
* Llista Gerard Vosse, 3 regidors
* Demòcrates 66, 2 regidors
* GroenLinks 2 regidors
* ChristenUnie, 2 regidors

## Enllaços externs

* www.velsen.nl